Κόιντος Πομπήιος Ρούφος (ύπατος το 88 π.Χ.)

Ο Κόιντος Πομπήιος Ρούφος, λατιν.: Quintus Pompeius Rufus (απεβ. το 88 π.Χ.) ήταν ύπατος της Ρωμαϊκής Δημοκρατίας το 88 π.Χ. Συνάδελφός του στο αξίωμα ήταν ο μελλοντικός δικτάτορας Λ. Κ. Σύλλας.

 Βιογραφία 
Ήταν γιος του Κόιντου Πομπήιου, που ήταν τριβούνος των πληβείων το 132 π.Χ.,  Ο Ρούφος εξελέγη τριβούνας των πληβείων το 99 π.Χ.  Αυτός, μαζί με τον Mάρκο Πόρκιο Κάτωνα Σαλονιανό, υπέβαλαν νομοθεσία για την ανάκληση του Κόιντου Καικίλιου Μέτελλου Νουμιδικού από την εξορία, αλλά τέθηκε βέτο από τον Πόπλιο Φούριο.   Το 91 π.Χ. ο Πομπήιος εξελέγη πραίτωρ της Ρώμης , ακολουθούμενος από την εκλογή του ως υπάτου το 88 π.Χ. μαζί με τον Λεύκιο Κορνήλιο Σύλλα. 

Το ξεκίνημμα του Α΄ Μιθριδατικού Πολέμου κατά τη διάρκεια της υπατείας τους, είδε τη διοίκηση του πολέμου να δίνεται στον Σύλλα. Αυτό αντιτάχθηκε από τον πρώην ύπατο και στρατηγό Γάιο Μάριο, ο οποίος έκανε τον τριβούνο των πληβείων Πόπλιο Σουλπίκιο Ρούφο, που πρώτα πρότεινε έναν νόμο που θα ενέγραφε τους Ιταλούς συμμάχους -που μόλις είχαν λάβει τη ρωμαϊκή υπηκοότητα- σε όλες τις ρωμαϊκές φυλές, δίνοντας έτσι στον Mάριο ένα αρκετά μεγάλο σώμα ψηφοφόρων, για να ψηφίσει νόμο για να αφαιρέσει από τον Σύλλα την εξουσία του.  Αυτό αντιτάχθηκε από τον Πομπήιο και τον Σύλλα, που κήρυξαν ένα Justitium, κατά το οποίο δεν μπορούσαν να ψηφιστούν νόμοι.  Κατά τη διάρκεια των ταραχών που ακολούθησαν, ο Σύλλας τράπηκε σε φυγή, ο γιος του Πομπηίου σκοτώθηκε , και οι ύπατοι αναγκάστηκαν να αποσύρουν το Justitium.  Ο λαός ψήφισε τότε το νόμο που αφαίρεσε από τον Σύλλα την εξουσία του. Ο Πομπήιος συνέχισε τις προσπάθειές του να υποστηρίξει τον Σύλλα στη Ρώμη. Ωστόσο, ο Πόπλιος Σουλπίκιος ζήτησε από τον Πομπήιο να αφαιρέσει την υπατεία του, αναγκάζοντάς τον να καταφύγει στη Νώλα, όπου ο Πομπήιος συναντήθηκε με τον Σύλλα και τον στρατό του. 

Ο Πομπήιος συνόδευσε τον Σύλλα στην πορεία του στη Ρώμη, και του έδωσε την πλήρη υποστήριξή του στις ενέργειές του, κατά του Σουλπίκιου και την κατάληψη της Ρώμης.  Μαζί, οι ύπατοι ψήφισαν μία σειρά νόμων, συμπεριλαμβανομένης της εξορίας του Mάριου και των υποστηρικτών του, τον περιορισμό ορισμένων εξουσιών των κερκίδων, την επέκταση της Συγκλήτου με την προσθήκη περίπου 300 επιπλέον συγκλητικών, και τη διάταξη ότι όλοι οι νόμοι έπρεπε να επανεξεταστούν από τη Σύγκλητο πριν υποβληθούν σε μία Συνέλευση του λαού. Το πιο σημαντικό από όλα ήταν η διάταξη, ότι οι νόμοι μπορούσαν πλέον να εφαρμόζονται μόνο στην Συνέλευση των Εκατό .  Σύντομα ο Σύλλας τέθηκε ξανά επικεφαλής του πολέμου κατά του Μιθριδάτη ΣΤ΄, αφήνοντας τον Πομπήιο επικεφαλής της Ιταλίας. 

Στη συνέχεια, η Σύγκλητος έδωσε στον Πομπήιο την υπατική διοίκηση του εν εξελίξει Συμμαχικού Πολέμου, με συγκεκριμένες οδηγίες να αναλάβει τις στρατιές του Γναίου Πομπήιου Στράβωνα, ο οποίος ήταν ακόμη επικεφαλής στο πεδίο του πολέμου ενάντια στη φυλή των Μαρσών.  Μη θέλοντας να παραδώσει την εντολή του, ο Στράβων υποκίνησε μία ανταρσία, που οδήγησε στον θάνατο του Πομπηίου από τους στρατιώτες του. 

Ο Πομπήιος είχε τουλάχιστον ένα παιδί, τον Κόιντο Πομπήιο Ρούφο, ο οποίος νυμφεύτηκε την πρώτη κόρη του Σύλλα, Κορνηλία Σύλλα. Ο Πομπήιος ήταν αδελφός του τριβούνου Aύλου Πομπήιου. Φαίνεται να είναι ο πρώτος στην οικογένειά του, που φέρει το επίθετο (cognomen) Ρούφος. Ωστόσο η προέλευση τού να αποκτήσει αυτό το επίθετο είναι άγνωστη, αν και μπορεί απλώς να ήταν κοκκινομάλλης. Ο Κικέρων δηλώνει ότι ο Πομπήιος ήταν μεταξύ των ρήτορων, που είχε ακούσει στα νιάτα του.  Ο Πομπήιος πιθανότατα ήταν επίσης ένας από τους δέκα άνδρες των ιεροπραξιών (decemviri sacris faciundis) μέχρι το τέλος του. 

 Στη λογοτεχνία 
Ο Πομπήιος είναι ένας χαρακτήρας στο μυθιστόρημα της Κόλην ΜακΚούλογκ το Χορτάρινο Στέμμα. Σε αυτό ο Πομπηίας δολοφονείται, αφού ο Σύλλας γράφει στον Γναίο Πομπήιο Στράβωνα, ζητώντας από τον Στράβωνα να σκοτώσει τον Πομπήιο, καθώς ο Πομπήιος ήταν δυσαρεστημένος με τις ενέργειες του Σύλλα στην πορεία του στη Ρώμη.

 Παραπομπές 

 Πηγές 
 Broughton, T. Robert S. (1952). The Magistrates of the Roman Republic. Vol. II.
 Smith, William (1867). Dictionary of Greek and Roman Biography and Mythology. Vol. II.
 Smith, William (1849). Dictionary of Greek and Roman Biography and Mythology. Vol. III.

 Εξωτερικοί σύνδεσμοι 


Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 1ου αιώνα π.Χ.